83 KIR terima sumbangan
KUCHING: Sebanyak 83 Ketua Isi Rumah (JIR) di Kampung Stampin Baru (Melayu)
menerima bantuan makanan daripada Pejabat Residen Kuching, baru-baru ini. Bantuan makanan itu terdiri daripada beras, minyak masak, gula, tepung dan
biskut yang disampaikan oleh Penghulu Ismail dengan Siti Salbiah Udai kepada
penduduk kampung. Oleh kerana Perintah Kawalan Pergerakan (PKP), makanan menghantar dari
rumah ke rumah untuk menjaga jarak sosial. Pengagihan bantuan makanan tersebut tidak mengumpulkan orang kampung secara
beramai-ramai bagi mencegah timbulnya masalah yang berkaitan dengan Covid-19. Siti Salbiah Udai mewakili penduduk Kampung Stampin Baru (Melayu) yang
berada di bawah Dewan Undangan Negeri (DUN) Kota Sentosa mengucapkan terima
kasih kepada Kerajaan Sarawak. “Ini adalah tindakan segera dengan memberikan bantuan makanan dan
memahami kesukaran yang dihadapi oleh penduduk kampung kerana pandemik Covid-19
dan PKP seluruh negara,” kata beliau. 
See author's posts
